
Živio stari mlinar i imao tri sina. Kad je umro, ostavio je dvojici starijih 
sinova mlin i magarca, a najmlađem, Ivici,“samo mačka. Nije to bio običan, 
nego vrlo mudar mačak. Odlučio je pomoći svom siromašnom gospodaru. 


Naručio je mačak crvene čizmice da može ići u lov. Svakog dana donosio 
je kralju ulovljene jarebice i prepelice, a kralj ga je bogato darivao. 
»Sve vam to šalje moj plemeniti gospodar«, svaki put bi govorio mačak. 


Jednog dana mačak je vidio kako kralj i njegova kći kreću kočijom u 
šetnju. Naredio je svom gospodaru da odbaci odjeću i zagnjuri se u 
potok. Zatim se razvikao pred kraljem: »Lopovi su mom plemenitom 
gospodaru ukrali njegovu raskošnu odjeću!« 


Kralj je naredio svojim slugama da brže-bolje donesu novu odjeću. Dok 
se mlinarev sin vozio u kočiji s kraljem i kraljevnom, mačak je, trčeći 
pred njima, nagovorio sve kosce i žeteoce po poljima da na kraljev 
upit odgovore: »Sva ova imanja vlasništvo su mačkova gospodara.« 


Mačak u čizmama stigao ge prvi do Nore u kojem je živio zao čarob- 
njak. Mačak reče čarobnjaku: »Znam da se ti možeš pretvoriti u sva- 
kakve životinje. Samo ne vjerujem da se možeš pretvoriti u miša, jer 
je miš malen.« Čarobnjak nasjedne smicalici. Pretvori se u miša. Mačak 
ga proguta. 


Sada je mačak mirno mogao dočekati kralja i kaza! »Dvorac također 
pripada mome gospodaru.« Kralj je vrlo rado obećao svoju lijepu kćer 
za ženu mladom i bogatom plemiću. Tako je mačak u čizmama pomogao 
siromašnom mlinarevu sinu i učinio ga sretnijim nego što su bila njegova 
sebična braća. 

